Foto: Marko Mrkonjić/ Pixsell

OSUĐENI diler koji je prostitutke plaćao kokainom i neonacist Velimir Bujanec danas je proglašen krivim u privatnoj tužbi koju je protiv njega podigao Ranko Ostojić. Kontroverzni voditelj Ostojiću treba platiti 22.500 kuna.



Do cifre se došlo tako što je Bujanec osuđen na 45 dnevnih iznosa, a pošto je rekao da ima plaću od 15.000 kuna, onda to ispada 22.500. Novac mora platiti u roku od šest mjeseci.



Na sudu su završili zbog emisije Bujica iz studenog 2015. gdje je Bujanec tadašnjeg ministra unutarnjih poslova nazvao Ostoja Ranković, a što je nadimak kojeg je i kasnije koristio.



U toj emisiji nazvao ga je "beskrupuloznim ministrom", neizravno ga se povezivalo i sa smrću Darka Pajičića koji se 2013. godine sukobio s vukovarskom policijom kad je pokušao razbiti ćirilićnu ploču.





